ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0328/03

υποβολή: Alexandros Alavanos (GUE/NGL) προς την Επιτροπή

(10 Φεβρουαρίου 2003)

Θέμα: Πολιτιστικές δράσεις με θεματικό άξονα την ελιά

Το Εμπορικό και Βιομηχανικό Επιμελητήριο Μεσσηνίας τα τελευταία πέντε χρόνια πραγματοποιεί εκδηλώσεις με θεματικό άξονα την ελιά και με κορυφαία δραστηριότητα τους δρόμους του λαδιού και της ελιάς — ένα πολιτιστικό οδοιπορικό στους τόπους καλλιέργειας της.

Για τα επόμενα χρόνια, κατέθεσε πρόταση στο Υπουργείο Πολιτισμού με τίτλο Διακομιστής του Πολιτισμού της Ελαίας: Τέχνη, Συμβολισμός, Πολιτισμός, στην οποία περιλαμβάνεται η δημιουργία διεθνούς εκθεσιακού χώρου στην Καλαμάτα, ο σχεδιασμός, η κατασκευή και κυκλοφορία κινητού μουσείου με ρυμουλκούμενα οχήματα, η παραγωγή ψηφιακού πολιτιστικούλικού, σεμινάρια γευσιγνωσίας και άλλες εκδηλώσεις.

Ερωτάται η Επιτροπή εάν αυτού του είδους οι δράσεις είναι επιλέξιμες για χρηματοδότηση από το Επιχειρησιακό Πρόγραμμα Πολιτισμός.

Απάντηση της κ. Reding εξ ονόματος της Επιτροπής

(24 Μαρτίου 2003)

Η Επιτροπή στηρίζει πρωτοβουλίες στον πολιτιστικό τομέα. Η στήριξη αυτή πραγματοποιείται στο πλαίσιο του προγράμματος Πολιτισμός 2000 και σύμφωνα με τα κριτήρια επιλογής του προγράμματος αυτού, το οποίο αποτελεί το μοναδικό εργαλείο χρηματοδότησης και προγραμματισμού για την πολιτιστική συνεργασία στην Ένωση.

Το πρόγραμμα αποσκοπεί στηνποστήριξη σχεδίων κοινής παραγωγής και χρηματοδότησης από τουλάχιστον τρεις φορείς που προέρχονται από τρεις τουλάχιστον χώρες που συμμετέχουν στο πρόγραμμα.

Ο αξιότιμος βουλευτής θα βρει συμπληρωματικές πληροφορίες στο δικτυακό τόπο http://europa.eu.int/comm/culture/eac/c2000condition_fr.html.

Στο πλαίσιο του μέτρου 2.1 του επιχειρησιακού προγράμματος Πολιτισμός για την Ελλάδα, στις 12 Αυγούστου 2002 δημοσιεύθηκε πρόσκλησηποβολής προτάσεων για συνολικό κόστος 2 118 000 ευρώ.

Το Εμπορικό και Βιομηχανικό Επιμελητήριο Μεσσηνίαςπέβαλε πρόταση σχεδίου στις 30 Οκτωβρίου 2002. Η πρόταση αυτή θα αξιολογηθεί σύμφωνα με τα κριτήρια επιλογής που αναφέρονται στο συμπλήρωμα προγραμματισμού.
ΓΡΑΠΤΗ ΕΡΩΤΗΣΗ E-0852/03

υποβολή: Christos Folias (PPE-DE) προς την Επιτροπή

(20 Μαρτίου 2003)

Θέμα: Δημόσιες συμβάσεις

Ο ελληνικός νόμος 2955/2001, άρθρο 7.2, επιτρέπει την προμήθειαλικών χωρίς προγραμματισμό ετήσιων αναγκών του φορέα, την προμήθειαλικών χωρίς τη σύναψη συμβάσεων, δεν προβλέπει καμία διαδικασία για το ποιολικό είναι το καταλληλότερο για τον άρρωστο, επιτρέπει τον καθορισμό ανώτατης δεσμευτικής τιμής περιορίζοντας έτσι τον ανταγωνισμό. Επίσης η Κοινή Υπουργική Απόφαση ΔΥ6α/Γ.Π/73754/24-7-02/ΦΕΚ 984/31-7-02 που εκδόθηκε κατ' εφαρμογή του πιο πάνω νόμου, δεν βασίζεται σε κανένα απολύτως τεχνικό στοιχείο για το χαρακτηρισμό των προϊόντων που περιγράφει ως μη συγκρίσιμων μεταξύ τους, ονομάζει το σύνολο των προϊόντων ευρέων κατηγοριών ως μη συγκρίσιμα μεταξύ τους,ιοθετώντας την αρχή ότι εξ ορισμού κάθε κατασκευαστής παράγει προϊόντα που δεν συγκρίνονται με οποιαδήποτε αλλά, άλλου κατασκευαστή. Επίσης επιτρέπει στους φορείς του δημοσίου να πραγματοποιούν κατά βούληση προμήθειες χωρίς σύναψη συμβάσεων και χωρίς προσδιορισμό των ετήσιων αναγκών τους, τόσο ως προς το ακριβές περιεχόμενο, όσο και ως προς την ποσότητα.

Ο ελληνικός Νόμος 2955/2001 και η Υπουργική απόφαση που εκδόθηκε κατ' εφαρμογή του Νόμου αυτού, είναι σύμφωνοι με το περί προμηθειών δίκαιο της ΕΕ και πιο συγκεκριμένα με την οδηγία 93/36/ΕΟΚ(1)· Αν όχι, τί μέτρα σκοπεύει να λάβει η Επιτροπή για την πλήρη εφαρμογή της πιο πάνω οδηγίας από την Ελλάδα και πότε·

(1) ΕΕ L 199 της 9.8.1993, σελ. 1.

Απάντηση του κ. Bolkestein εξ ονόματος της Επιτροπής

(15 Απριλίου 2003)

Η Επιτροπή θα φροντίσει να λάβει τον σχετικό ελληνικό νόμο (αριθ. 2955/2001), καθώς και την Υπουργική απόφαση εφαρμογής (ΔΥ6α/ΓΠ/73754/24-7-02/ΦΕΚ 984/31-7-02), ώστε να προβεί στην εξέταση της συμμόρφωσής τους με τις διατάξεις της οδηγίας 93/36/ΕΟΚ(1) (συμβάσεις δημόσιων προμηθειών).

Για τη διευκόλυνση της εν λόγω εξέτασης, η Επιτροπή παρακαλεί το Αξιότιμο μέλος του Κοινοβουλίου να της διαβιβάσει όλες τις σχετικές πληροφορίες που τυχόν διαθέτει για το θέμα αυτό.

(1) Οδηγία 93/36/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων προμηθειών, ΕΕ L 199 της 9.8.1993.
ΓΡΑΠΤΗ ΕΡΩΤΗΣΗ P-0546/03

υποβολή: Stavros Xarchakos (PPE-DE) προς την Επιτροπή

(19 Φεβρουαρίου 2003)

Θέμα: Συντριβή και τρίτου ελικοπτέρου του Εθνικού Κέντρου Αμέσου Βοηθείας (ΕΚΑΒ) στην Ελλάδα

Στις 11.2.2003 συνετρίβη στην περιοχή της Ικαρίας το τρίτο, μέσα σε ελάχιστους μήνες ελικόπτερο του ΕΚΑΒ, το οποίο είχε αγοραστεί (όπως άλλωστε, και τα προηγούμενα δύο) προκειμένου να εξασφαλιστεί η επείγουσα αερομεταφορά ασθενών από τα απομακρυσμένα ελληνικά νησιά και περιοχές της Ελλάδας. Μετά και την τρίτη αυτή συντριβή ο τραγικός απολογισμός είναι συνολικά 14 νεκροί (ιατροί, νοσηλευτές, χειριστές και ασθενείς).

Έχει χρηματοδοτήσει η Ευρωπαϊκή Ένωση μέσω οιασδήποτε Κοινοτικής Πρωτοβουλίας, Ταμείου ή χαμηλότοκης δανειοδότησης (π.χ. από την Ευρωπαϊκή Τράπεζα Επενδύσεων — Β.Ε.Ι. κλπ.) την προμήθεια αυτών των ελικοπτέρων· Αν ναι, σε ποιές παραστάσεις ή ενέργειες έχει προβεί η Επιτροπή προς τις ελληνικές αρχές και πότε, προκειμένου να διαπιστωθούν οι λόγοι των συνεχών αυτών ατυχημάτων·

Απάντηση του κ. Barnier εξ ονόματος της Επιτροπής

(17 Μαρτίου 2003)

Σύμφωνα με τις πληροφορίες πουπέβαλαν οι ελληνικές αρχές, δύο από τα τρία ελικόπτερα που συνετρίβησαν κατά τους τελευταίους μήνες είχαν συγχρηματοδοτηθεί από την Κοινότητα μέσω του Κοινοτικού Πλαισίου Στήριξης 1994-1999 για την Ελλάδα, ιδιαίτερα στα πλαίσια του Επιχειρησιακού Προγράμματος Υγεία και Πρόνοια. Για την ακρίβεια, από το πρόγραμμα αυτό χρηματοδοτήθηκε η προμήθεια 5 ελικοπτέρων συνολικού κόστους 17,8 εκατ. ευρώ, εκ των οποίων τα 13,3 εκατ. ευρώ διατέθηκαν από την Κοινότητα. Η παράδοση των ελικοπτέρων άρχισε στις 24 Δεκεμβρίου 1999 (πρώτο ελικόπτερο) και ολοκληρώθηκε στις 29 Μαρτίου 2000 (πέμπτο ελικόπτερο).

Σύμφωνα με την οδηγία 94/56/ΕΚ του Συμβουλίου της 21ης Νοεμβρίου 1994 για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας(1), κάθε ατύχημα πρέπει να διερευνηθεί από ανεξάρτητο φορέα που έχει συσταθεί σε κάθε κράτος μέλος με μοναδικό σκοπό την πρόληψη περαιτέρω ατυχημάτων. Θα πρέπει να δημοσιευθεί έκθεση που να περιέχει, όπου απαιτείται, συστάσεις ασφαλείας, εάν είναι δυνατόν εντός έτους από το ατύχημα, και αντίγραφο θα πρέπει να σταλεί στην Επιτροπή. Αποτελεί αποκλειστική ευθύνη του κράτους μέλους η επιβολή των πιθανών συστάσεων ασφαλείας προκειμένου να προληφθεί η επανάληψη τέτοιων ατυχημάτων.

Επιπλέον, σύμφωνα με το άρθρο 3 του κανονισμού της Επιτροπής (ΕΚ) αριθ. 1681/94 της 11ης Ιουλίου 1994 για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών, καθώς και της οργάνωση ενός συστήματος πληροφόρησης στον τομέα αυτό(2), εάνπό το φως των περιστάσεων των ατυχημάτων αυτών, οι ελληνικές αρχές συμπεράνουν ότι η δαπάνη για τα ελικόπτερα πραγματοποιήθηκε παράτυπα, λόγω ελλείψεων στη διαδικασία δημοπράτησης ή σύναψης της σύμβασης (σε αντιδιαστολή προς τα επιχειρησιακά ζητήματα), αποτελεί ευθύνη του κράτους μέλους να κοινοποιήσει στην Επιτροπή την παρατυπία αυτή, και τούτο πριν από τηνποβολή του αιτήματος τελικής πληρωμής για το σχετικό πρόγραμμα (Υγεία και Πρόνοια).

(1) ΕΕ L 319 της 12.12.1994.

(2) ΕΕ L 178 της 12.7.1994.
ΓΡΑΠΤΗ ΕΡΩΤΗΣΗ E-0330/03

υποβολή: Esko Seppnen (GUE/NGL) προς την Επιτροπή

(10 Φεβρουαρίου 2003)

Θέμα: Συντάξεις που καταβάλλονται στους Επιτρόπους

Η Επιτροπή έδωσε τις κατάλληλες απαντήσεις σε προηγούμενες ερωτήσεις μου σχετικά με τους μισθούς και τις συντάξεις των Μελών της. Υπάρχει πράγματι μεταφραστικό σφάλμα στο άρθρο 9 της φινλανδικής έκδοσης του κανονισμού Αριθ. 422/67/ΕΟΚ(1), δεδομένου ότι το 4,5 % του τελευταίου

βασικού μισθού για κάθε πλήρες έτοςπηρεσίας δηλώνει απλώς το ποσό της σύνταξης και όχι την αύξηση της συντάξεως (ο ορθός όρος στα φινλανδικά είναι maksetaan (καταβάλλεται) και όχι korotetaan (αυξάνεται). Προκειμένου να διευκρινισθεί η αρμόζουσα ερμηνεία, μπορεί η Επιτροπή να δηλώσει κατά πόσον η περίοδος κατά την οποία ένα πρόσωπο εισπράττει τη μεταβατική αποζημίωση, όπως προβλέπει το άρθρο 7, προστίθεται στο συνολικό δικαίωμα συντάξεώς του που βασίζεται στα χρόνια συντάξιμηςπηρεσίας·

(1) ΕΕ L 187 της 8.8.1967, σελ. 1.

Απάντηση του κ. Kinnock εξ ονόματος της Επιτροπής

(21 Μαρτίου 2003)

Η Επιτροπή συμφωνεί ότι η μετάφραση στα φινλανδικά των όρων που χρησιμοποιούνται στο άρθρο 9 του κανονισμού αριθ. 422/67/ΕΟΚ, αριθ. 5/67/Ευρατόμ του Συμβουλίου της 25ης Ιουλίου 1967 περί του καθορισμού του καθεστώτος χρηματικών απολαβών του Προέδρου και των μελών της Επιτροπής, του Προέδρου, των Δικαστών, των Γενικών Εισαγγελέων και του Γραμματέως του Δικαστηρίου περιέχει ένα λάθος.

Η Επιτροπή εκφράζει τις ευχαριστίες της στο Αξιότιμο Μέλος του Κοινοβουλίου διότι επέστησε την προσοχή στο σημείο αυτό και θα αναλάβει διαδικασία αναθεώρησης ώστε να διορθωθεί το σφάλμα. Το κείμενο μελλοντικά θα έχει ως εξής:

Elkkeen mr jokaiselta tydelt vuodelta, jona kyseinen henkil on hoitanut tehtvin, on 4,50 prosenttia viimeisest saadusta peruspalkasta'.

Όσον αφορά το δεύτερο μέρος της ερώτησης, το άρθρο 7 του ανωτέρω κανονισμού ορίζει ότι, κατά τη διάρκεια της περιόδου κατά την οποία ένα πρώην μέλος λαμβάνει την αποζημίωση που προβλέπεται στο εν λόγω άρθρο, τα συνταξιοδοτικά δικαιώματα του δεν μεταβάλλονται ούτε αυξάνονται. Συνεχίζουν, επομένως, ναπολογίζονται βάσει του χρόνουπηρεσίας του ως μέλος του οργάνου.
ΓΡΑΠΤΗ ΕΡΩΤΗΣΗ P-0754/03

υποβολή: Philip Bushill-Matthews (PPE-DE) προς την Επιτροπή

(5 Μαρτίου 2003)

Θέμα: Χρυσοτιλικός (λευκός) αμίαντος

Σε συνέχεια της απάντησης της 15ης Μαρτίου 2002 προς την γραπτή ερώτηση Ε-0200/02(1) με θέμα τον αμίαντο, θα μπορούσε η Επιτροπή να διευκρινίσει ποιοί είναι οι πολυάριθμοι επιστημονικοί οργανισμοί που αναφέρει στην απάντησή της, και ιδιαίτερα εκείνοι που έχουν πραγματοποιήσει και δημοσιεύσει έρευνες σχετικά με τις καρκινογόνες ιδιότητες του λευκού αμιάντου, διαχωρίζοντας μεταξύ των ερευνητικών δημοσιεύσεων που χειρίζονται τον λευκό αμίαντο ως διαφορετικόλικό από τον κυανό και τον φαιό αμίαντο, και εκείνων που αντιμετωπίζουν όλους τους τύπους αμιάντου ως έχοντες τις ίδιες καρκινογόνες ιδιότητες·

(1) ΕΕ C 160 E της 4.7.2002, σελ. 197.

Απάντηση του κ. Liikanen εξ ονόματος της Επιτροπής

(26 Μαρτίου 2003)

Στη συνέχεια της απάντησής της στη γραπτή ερώτηση E-0200/02 του κ. Tannock, κ. Arvidsson και κ. Τρακατέλλη, η Επιτροπή θα ήθελε να παραπέμψει το Αξιότιμο Μέλος στις γνώμες που εκδόθηκαν από την Επιστημονική Επιτροπή Τοξικότητας, Οικο-τοξικότητας και Περιβάλλοντος (SCTEE) της 15 Σεπτεμβρίου 1998(1) και της 17 Δεκεμβρίου 2002(2). Οι γνώμες αυτές περιέχουν αναφορές σε 82 επιστημονικές δημοσιεύσεις, οι 31 από τις οποίες ασχολούνται ειδικά με τον χρυσοτίλη.

Στη βάση αυτών των επιστημονικών στοιχείων, η SCTEE επιβεβαίωσε ότι ο χρυσοτίλης είναι μια αποδεδειγμένα καρκινογόνος ουσία για τον άνθρωπο.

(1) Γνώμη σχετικά με τον χρυσοτιλικό αμίαντο καιποψήφιαποκατάστατα που εκδόθηκε στις 15 Σεπτεμβρίου 1998 κατά την 5η συνεδρίαση ολομέλειας, στις Βρυξέλλες. Υπάρχει στον ιστοχώρο: http://europa.eu.int/comm/food/fs/sc/sct/out17_en.html.

(2) Γνώμη σχετικά με τον κίνδυνο για την ανθρώπινηγεία από τον χρυσοτιλικό αμίαντο και οργανικάποκατάστατα που εκδόθηκε στις 17 Δεκεμβρίου 2002 κατά την 35η συνεδρίαση ολομέλειας, στις Βρυξέλλες. Η γνώμη αυτή διατίθεται στον ιστοχώρο: http://europa.eu.int/comm/food/fs/sc/sct/outcome_en.html.
ΓΡΑΠΤΗ ΕΡΩΤΗΣΗ E-0535/03

υποβολή: Christopher Huhne (ELDR) προς την Επιτροπή

(26 Φεβρουαρίου 2003)

Θέμα: Χρόνος εργασίας και απόφαση SiMAP

Μπορεί η Επιτροπή να επιβεβαιώσει ότι η απόφαση που εκδόθηκε στις 3 Οκτωβρίου 2000 από το Ευρωπαϊκό Δικαστήριο για τηνπόθεση SiMAP να εφαρμοστεί και στο χρόνο εργασίας των ειδικευόμενων ιατρών μετά την έναρξη ισχύος, που προβλέπεται για το τρέχον έτος, των διατάξεων της Οδηγίας για το Χρόνο Εργασίας που αφορούν τους συγκεκριμένους εργαζόμενους·

Ποιές θα είναι κατά τη γνώμη της Επιτροπής οι πιθανές συνέπειες της απόφασης ως προς την ικανότητα των παροχέωνπηρεσιών να παρέχουνπηρεσίες στους ασθενείς·

Με ποιό τρόπο σκοπεύει η Επιτροπή να επανεξετάσει τον αντίκτυπο της Οδηγίας για το Χρόνο Εργασίας στους παροχείςπηρεσιώνγείας·

Απάντηση της κ. Διαμαντοπούλου εξ ονόματος της Επιτροπής

(24 Μαρτίου 2003)

Από την 1η Αυγούστου 2004, η οδηγία για το χρόνο εργασίας (οδηγία 93/104/ΕΚ του Συμβουλίου της 23ης Νοεμβρίου 1993 σχετικά με ορισμένα στοιχεία της οργάνωσης του χρόνου εργασίας(1)) θα εφαρμοστεί στην περίπτωση των ειδικευόμενων ιατρών μαζί με τις σχετικές ερμηνείες που έκανε το Δικαστήριο των Ευρωπαϊκών Κοινοτήτων για τις διατάξεις της.

Η Επιτροπή έχει ξεκινήσει την ανάλυση των αποτελεσμάτων της απόφασης του Δικαστηρίου για τηνπόθεση Simap(2) σε όλα τα κράτη μέλη. Έχει ήδη πραγματοποιηθεί συνάντηση με εθνικούς εμπειρογνώμονες, ενώ ανακοινώθηκε πρόσκλησηποβολής προτάσεων για σχετική μελέτη. Η μελέτη αυτή θα πρέπει να παρέχει αναλυτική επισκόπηση της νομοθεσίας και των πρακτικών των κρατών μελών σχετικά με το χρόνο εργασίας των ιατρών, να αξιολογεί τα αποτελέσματα της εφαρμογής τηςπόθεσης Simap σε όλα τα κράτη μέλη και να εκτιμήσει τον πιθανό αντίκτυπο που θα έχει σε άλλους τομείς.

Η Επιτροπή σκοπεύει να αναφερθεί σε αυτό το ζήτημα στην ανακοίνωση για το χρόνο εργασίας, η οποία θα εγκριθεί μέσα στο τρέχον έτος.

(1) ΕΕ L 307 της 13.12.1993.

(2) Απόφαση του Δικαστηρίου της 3ης Οκτωρίου 2000 στηνπόθεση C-303/98, Sindicato de Mdicos de Asistencia Pblica (Simap) κατά Conselleria de Sanidad y Consumo de la Generalidad Valenciana, ECR 2000, I-07963.
ΓΡΑΠΤΗ ΕΡΩΤΗΣΗ P-0350/03

υποβολή: Joan Colom i Naval (PSE) προς την Επιτροπή

(6 Φεβρουαρίου 2003)

Θέμα: Δημοσιονομικό κόστος της εφαρμογής του διορθωτικού συντελεστή στις συντάξεις των κοινοτικώνπαλλήλων

Στις συντάξεις που καταβάλλονται στους κοινοτικούςπαλλήλους εφαρμόζεται σήμερα ένας διορθωτικός συντελεστής, με βάση το 100 για το Βέλγιο, ο οποίος μεταβάλλεται αναλόγως του τόπου διαμονής του συνταξιούχου. Η Επιτροπή έχει προτείνει την τροποποίηση του συντελεστή αυτού, στην πρόταση κανονισμού για την τροποποίηση του κανονισμούπηρεσιακής κατάστασης τωνπαλλήλων και του λοιπού προσωπικού των Ευρωπαϊκών Κοινοτήτων.

Θα μπορούσε η Επιτροπή να μας πληροφορήσει:

1. ποιό ποσόν θα είχε εξοικονομηθεί κατά το οικονομικό έτος 2002 εάν δεν εφαρμοζόταν ο διορθωτικός συντελεστής, και

2. ποιές θα είναι οι αντίστοιχες δαπάνες για το 2004, εάν

α) δεν εφαρμοσθεί διορθωτικός συντελεστής,

β) εφαρμοσθεί η πρόταση της Επιτροπής, και

γ) συνεχισθεί η εφαρμογή του ισχύοντος συστήματος·

Απάντηση του κ. Kinnock εξ ονόματος της Επιτροπής

(21 Μαρτίου 2003)

Όπως θα γνωρίζει το Αξιότιμο Μέλος του Κοινοβουλίου, ο διορθωτικός συντελεστής προβλέπεται στον Κανονισμό Υπηρεσιακής Κατάστασης τωνπαλλήλων και του λοιπού προσωπικού των Ευρωπαϊκών Κοινοτήτων.

Οι απαντήσεις στις συγκεκριμένες ερωτήσεις του είναι οι εξής:

1. Εάν οι διορθωτικοί συντελεστές δεν είχαν εφαρμοστεί το 2002, θα είχε σημειωθεί καθαρή εξοικονόμηση 39,4 εκατ. ευρώ (44.7 εκατ. ευρώ προκύπτουν από μείωση των δαπανών και 5,3 εκατ. ευρώ από μείωση των εισοδημάτων).

2. Οσον αφορά τα τρία σκέλη της ερώτησης, τα έξοδα (δαπάνες πλην εισοδήματα) από τους διορθωτικούς συντελεστές το 2004 θα ήταν:

α) Μηδέν εάν δεν εφαρμοζόταν κανένας διορθωτικός συντελεστής. Ωστόσο, εφόσον για να εκπληρωθούν οι νόμιμες απαιτήσεις των συνταξιούχων θα απαιτείτο η προστασία των κεκτημένων δικαιωμάτων,(1) ενδεχομένως το κόστος για τον προϋπολογισμό να έφτανε τα 36 εκατ. ευρώ.

β) Εάν εφαρμοστεί η πρόταση της Επιτροπής, συμπεριλαμβανομένων των προτεινόμενων μεταβατικών μέτρων(2), το κόστος θα ανέλθει στα 38 εκατ. ευρώ.

γ) Εάν το παρόν σύστημα συνεχίζει να εφαρμόζεται το κόστος θα είναι 42 εκατ. ευρώ.

Το Αξιότιμο Μέλος του Κοινοβουλίου γνωρίζει ότι το θέμα αυτό μελετάται εις βάθος στο Κοινοβούλιο και στο Συμβούλιο, στο πλαίσιο συζητήσεων για προτάσεις εκσυγχρονισμού του ισχύοντος Κανονισμού Υπηρεσιακής Κατάστασης. Οι ανωτέρω απαντήσεις λαμβάνουνπόψη τους όρους που περιλαμβάνονται στις προτάσεις πουπέβαλε η Επιτροπή καθώς και τις συνέπειες τους.

(1) Βλέπε άρθρο 21, παράρτημα XIII, πρόταση της Επιτροπής, ΕΕ C 291 της 26.11.2002.

(2) Βλέπε άρθρα 20 και 21, παράρτημα XIII, πρόταση της Επιτροπής, ΕΕ C 291 της 26.11.2002.
ΓΡΑΠΤΗ ΕΡΩΤΗΣΗ E-0914/03

υποβολή: Claude Moraes (PSE) προς την Επιτροπή

(24 Μαρτίου 2003)

Θέμα: Το Ευρωπαϊκό Συμβούλιο της Σεβίλλης

Τι πρόοδος σημειώθηκε σε ό,τι αφορά την εφαρμογή των πορισμάτων του Ευρωπαϊκού Συμβουλίου Δικαιοσύνης και Εσωτερικών Υποθέσεις που πραγματοποιήθηκε στη Σεβίλλη· Ειδικότερα, τι πρόοδος σημειώθηκε σε ό,τι αφορά την προοπτική να εντατικοποιήσουν η Επιτροπή και το Συμβούλιο τις εργασίες τους εν όψει της δημιουργίας ενός κοινού Ευρωπαϊκού συνοριακού φύλακα·

Απάντηση του κ. Vitorino εξ ονόματος της Επιτροπής

(5 Μαΐου 2003)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτησή του H-0193/03 κατά την ώρα των ερωτήσεων της συνόδου της Απριλίου 2003(1) του Κοινοβουλίου.

(1) Γραπτή απάντηση της 8.4.2003.
ΓΡΑΠΤΗ ΕΡΩΤΗΣΗ E-0463/03

υποβολή: Kysti Virrankoski (ELDR) προς την Επιτροπή

(19 Φεβρουαρίου 2003)

Θέμα: Συμφωνίες για την αλιεία μεταξύ Ισπανίας και Μαρόκου

Το 2002 το Ευρωπαϊκό Κοινοβούλιο ενέκρινε συνολικό ποσό 197 εκατ. ευρώ για τον εκσυγχρονισμό του πορτογαλικού και του ισπανικού αλιευτικού στόλου και τη μείωση των σκαφών. Ως αιτία αυτού προβλήθηκε το γεγονός ότι δεν έχει συναφθεί συμφωνία για την αλιεία μεταξύ ΕΕ και Μαρόκου.

Περίπου ένα μήνα πριν δημοσιεύθηκε η πληροφορία (π.χ. στο περ. Financial Times, 13.1.2003) ότι οι Ισπανοί αλιείς έχουν άδεια αλιείας στα χωρικά ύδατα του Μαρόκου.

Κατόπιν τούτου εξακολουθεί η Επιτροπή να έχει την πρόθεση να διαθέσει πιστώσεις για τον εκσυγχρονισμό του αλιευτικού στόλου και πώς δικαιολογείται αυτή της η απόφασηπό τις παρούσες περιστάσεις·

Απάντηση του κ. Fischler εξ ονόματος της Επιτροπής

(25 Μαρτίου 2003)

Η άδεια που χορήγησε το Μαρόκο σε ένα περιορισμένο αριθμό ισπανικών σκαφών να αλιεύουν στα χωρικά του ύδατα είχε διάρκεια τρεις μήνες και άρχιζε στις 14 Δεκεμβρίου 2002.

Επρόκειτο για μία χειρονομία αλληλεγγύης εκ μέρους του Μαρόκου εξαιτίας της καταστροφής του Prestige προκειμένου να βοηθήσει την Ισπανία και ειδικότερα την περιφέρεια και το στόλο της Γαλικίας κατά τη διάρκεια μίας ιδιαίτερα δύσκολης περιόδου. Όπως προαναφέρθηκε η άδεια είχε περιορισμένη διάρκεια και αφορούσε έναν περιορισμένο αριθμό σκαφών. Πρόκειται δηλαδή για μια κατάσταση έκτακτης ανάγκης.

Κατά συνέπεια η διαρθρωτική προσαρμογή του αλιευτικού στόλου συνεχίζεται όπως έχει προγραμματιστεί και παραμένει μία από τις προτεραιότητες της αλιευτικής πολιτικής. Επομένως είναι απόλυτα δικαιολογημένη η χορήγηση πιστώσεων για τη διαρθρωτική προσαρμογή του αλιευτικού στόλου.
ΓΡΑΠΤΗ ΕΡΩΤΗΣΗ E-0300/03

υποβολή: Margrietus van den Berg (PSE) προς την Επιτροπή

(7 Φεβρουαρίου 2003)

Θέμα: Διάλυση πλοίων κοντά στις ακτές της Γουϊνέας Μπισάου

Στις 14 Ιανουαρίου ε.έ., ο επί τιμή πρόξενος της Ολλανδίας στην Γουϊνέα Μπισάου μίλησε στον Ραδιοφωνικό Σταθμό 747ΑΜ για συμφωνία που συνήψε η Γουϊνέα Μπισάου με την ισπανική επιχείρηση DDI για την δημιουργία εγκατάστασης διάλυσης πλοίων στα νησιά Bissagos. Η σημερινή κοινωνικο-οικονομική και πολιτική κατάσταση στη Γουϊνέα Μπισάου είναι πολύ άσχημη. Φοβούμεθα επίσης ότι η επιχείρηση αυτή θα κάνει κατάχρηση της κατάστασης για να συνάψει επιζήμιες και απαράδεκτεςποθέσεις και επενδυτικές συμφωνίες με την κυβέρνηση της Γουϊνέας Μπισάου.

Τα νησιά Bissagos αποτελούν στο σύνολό τους προστατευμένη περιοχή. Η αποσυναρμολήγηση και διάλυση παλαιών πλοίων σε αναπτυσσόμενες χώρες γίνεται κάτω από εξαιρετικά ακατάλληλες συνθήκες, μολύνουν το περιβάλλον και έχουν δυσμενείς επιπτώσεις στηνγεία των επιτόπιων εργατών και του πληθυσμού αλλά σημαίνουνψηλά κέρδη για την ενδιαφερόμενη επιχείρηση.

1. Γνωρίζει η Επιτροπή το σχέδιο για την δημιουργία εγκατάστασης διάλυσης πλοίων στα νησιά Bissagos;

2. Μπορεί να εξετάσει η Επιτροπή εάν έχουν συναφθεί συμφωνίες για την εγκατάστασης διάλυσης πλοίων με την κυβέρνηση της Γουϊνέας Μπισάου και εάν συνάδουν προς τις οδηγίες του ΟΟΣΑ, της ΔΟΕ και της ΕΕ για τις πολυεθνικές επιχειρήσεις·

3. Συμμερίζεται η Επιτροπή τις ανησυχίες μου ότι η εγκατάσταση διάλυσης πλοίων αποτελεί σοβαρή απειλή για τις τοπικές οικολογικές και εργασιακές συνθήκες·

4. Προτίθεται να λάβει μέτρα η Επιτροπή για να προληφθούν ζημίες στα νησιά Bissagos; Εάν ναι, ποιά·

Απάντηση του κ. Nielson εξ ονόματος της Επιτροπής

(14 Μαρτίου 2003)

1. Η Αντιπροσωπεία της Επιτροπής στο Μπισσάου ενημερώθηκε ανεπίσημα και χωρίς ακριβή στοιχεία σχετικά με μια τέτοια πρωτοβουλία, μέσω του τοπικού τύπου καθώς και μέσω μιας μη κυβερνητικής οργάνωσης.

2. Παρά το δύσκολο κοινωνικό, οικονομικό και πολιτικό πλαίσιο στο οποίο αναφέρεται το Αξιότιμο Μέλος του Κοινοβουλίου και για το οποίο η Επιτροπή ασφαλώς συμφωνεί, η Αντιπροσωπεία, χωρίς να προδικάζει τα αποτελέσματα του διαβήματός της, θα έλθει σε επαφή με τις αρχές για να ζητήσει πληροφορίες για το εν λόγω σχέδιο.

3. Σε αυτό το πλαίσιο, η Επιτροπή μπορεί να συμμεριστεί τις ανησυχίες του Αξιότιμου Μέλους του Κοινοβουλίου.

4. Η Επιτροπή θα μπορούσε, στο πλαίσιο της συμφωνίας του Κοτονού, με βάση πληροφορίες που πρέπει να εξακριβωθούν, να εξετάσει το ερώτημα που έθεσε το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ P-0849/03

υποβολή: Encarnacin Redondo Jimnez (PPE-DE) προς την Επιτροπή

(13 Μαρτίου 2003)

Θέμα: Επιπτώσεις της μεταρρύθμισης της ΚΑΠ στην παραγωγή πατάτας

Οι παραγωγοί της Κοινότητας αντιμετωπίζουν και φέτος μία από τις συνήθεις περιοδικές κρίσεις οι οποίεςπογραμμίζουν την ανάγκη να δημιουργηθεί κοινή οργάνωση αγοράς (ΚΟΑ) στον τομέα αυτό. Παρά τις προσπάθειες που καταβάλλουν οι αγρότες για αυτορρύθμιση της παραγωγής, οι διακυμάνσεις των τιμών της αγοράς καθιστούν ουσιαστικά αναπόφευκτες τις κρίσεις.

Στο πλαίσιο αυτό των περιοδικών κατακόρυφων πτώσεων των τιμών, δεν πιστεύει η Ευρωπαϊκή Επιτροπή ότι η πρότασή της για μεταρρύθμιση της ΚΑΠ, βάσει της οποίας προβλέπεται η δυνατότητα για τους παραγωγούς που δικαιούνται ενισχύσεων αποσυνδεδεμένων από την παραγωγή να προσανατολιστούν προς μη επιλέξιμες καλλιέργειες, προκαλεί ακόμη μεγαλύτερη αστάθεια στον τομέα της πατατοπαραγωγής· Πότε σκοπεύει η Επιτροπή ναποβάλει μελέτη σχετικά με τις επιπτώσεις της χορήγησης ενισχύσεων αποσυνδεδεμένων από την παραγωγή στις καλλιέργειες αυτές· Έχει οριστικώς αποκλείσει η Επιτροπή την εισαγωγή μιας ΚΟΑ για την ρύθμιση της πατατοπαραγωγής·

Απάντηση του κ. Fischler εξ ονόματος της Επιτροπής

(1 Απριλίου 2003)

Η πρόταση της Επιτροπής σχετικά με τη μεταρρύθμιση της Κοινής Γεωργικής Πολιτικής έχει ως στόχο πράγματι την προώθηση καλλιεργειών προσανατολισμένων προς την αγορά. Οι κανόνες της αγοράς ωστόσο θα πρέπει να διασφαλίζουν τις αναγκαίες εγγυήσεις και την αποφυγή οποιασδήποτε διαρθρωτικής ανισορροπίας μεταξύ της προσφοράς και της ζήτησης ενός δεδομένου προϊόντος.

Η Επιτροπή καλεί το Αξιότιμο Μέλος του Κοινοβουλίου να διαβάσει προσεκτικά τις διατάξεις του κεφαλαίου 5 του τίτλου III της πρότασης μεταρρύθμισης. Οι διατάξεις αυτές προσφέρουν στα κράτη μέλη τη δυνατότητα επιλογής μιας περιφερειακής προσέγγισης που θα μπορούσε να αποδειχθεί πολύ ενδιαφέρουσα για τους παραδοσιακούς παραγωγούς γεωμήλων.

Εξάλλου, πρέπει να αναγνωριστεί ότι, όπως για τις περισσότερες καλλιέργειες, η καλλιέργεια της πατάτας απαιτεί έναν ορισμένο βαθμό ειδίκευσης, επενδύσεις σε επίπεδο εξοπλισμού της εκμετάλλευσης καθώς και μεγάλη πείρα προκειμένου να πληρούνται οι απαιτήσεις της εμπορίας του εν λόγω προϊόντος στην αγορά.

Όσον αφορά την ίδρυση κοινής οργάνωσης αγοράς της πατάτας, η Επιτροπή επισημαίνει στο Αξιότιμο Μέλος του Κοινοβουλίου ότι πρόσφατα απέσυρε την πρόταση που κατέθεσε στο Συμβούλιο το Νοέμβριο του 1991 λόγω του ότι η πρόταση αυτή δεν αποτέλεσε αντικείμενο συναίνεσης εκ μέρους των κρατών μελών.

Ωστόσο η Επιτροπή θεωρεί ότι μία τέτοια πρόταση δεν είναι πλέον σκόπιμη μετά την πρόταση μεταρρύθμισης της Κοινής Γεωργικής Πολιτικής.